Գերմանացի զինվորները զինավարժության ժամանակ Բոսնիա և Հերցեգովիանայում
**Ֆլեքտեռն** (գերմ.՝ Flecktarn, կոչվում է նաև **Ֆլեքտեռն-մուստեր** (գերմ.՝ Flecktarnmuster), **Ֆլեկենտառն** (գերմ.՝ Fleckentarn) կամ պարզապես **Ֆլեք** (գերմ.՝ Fleck), 3-, 4-, 5- կամ 6-գույնանի «պայթուցիչ» քողարկաներկման նախշ։ Կետերի օգտագործումն ստեղծում է աղմկային էֆեկտ, որը վերացնում է տարբեր գույների միջև եղած հստակ սահմաններն այնպես, ինչպես շերտերը նորագույն քողարկաներկումներում։ Քողարկանախշը մշակվել է բարեխառն կլիմայի խառնանտառների պայմաններում օգտագործելու համար։ Գոյություն ունի գույների փոխման միջոցով անապատի համար հարմարեցված տարբերակ՝ «Tropentarn»։

Պատմություն
-----------

Platanenmuster (ամառային կողմ) 1937 թվականի վաղ տարբերակում
Platanenmuster (աշնանային կողմ) 1937 թվականի վաղ տարբերակում
Երրորդ ռայխն անցկացրել է փորձեր նախքան Երկրորդ համաշխարհային պատերազմը, և արդեն պատերազմի ժամանակ բանակային որոշ ստորաբաժանումներ օգտագործել են քողարկաներկման «բեկորային» գունավորումներ։ ՍՍ ռազմական ստորաբաժանումները, սկսած 1935 թվականից, փորձեր են կատարել տարբեր գունավորումներ։ Քողարկման առաջին և հետագա բազմաթիվ տարբերակներ ՍՍ-ի համար մշակել է պրոֆեսոր Յոհան Օտտո Շիկը (գերմ.՝ Johann Georg Otto Schick)։

* *Platanenmuster* (1937-1942) – գարուն-ամառ և աշուն-ձմեռ տարբերակներ
* *Rauchtarnmuster* (1939-1944) – գարուն-ամառ և աշուն-ձմեռ տարբերակներ
* *Palmenmuster* (շուրջ 1941 – ?) – գարուն-աշուն տարբերակներ
* *Beringtes Eichenlaubmuster* (1942–1945) – (կաղնու տերև «Բ»)
* *Eichenlaubmuster* (1943–1945) – գարուն-ամառ և աշուն-ձմեռ (կաղնու տերև «Ա»)
* *Erbsenmuster* (1944 to 1945) – ստեղծվել է ՍՍ-ում մյուս բոլոր գունատարբերակներին փոխարինելու համար
* *Leibermuster* (1945)

Գերմանական քողարկաներկումների բոլոր տարբերակների անվանումները բնօրինակ չեն, բացառությամբ «Leibermuster»-ի։

Ժամանակակից Flecktarn
---------------------

1976 թվականին գերմանական բունդեսվերը մշակել է քողարկաներկման նախշերի մի քանի նախատիպեր միագույն moleskin-ը փոխարինելու նպատակով փորձարկումների համար։ Առնվազն չորս տարբեր քողարկանախշեր փորձարկվել են 1976 թվականի զինավարժությունների ժամանակ։

Ժամանակակից գերմանական Flecktarn, որը ներկայացվել է 1990 թվականին
Ներկայացված տարբերակներից ընտրվել է այն, որը ներկայում հայտնի է որպես Flecktarn։ Այդ բառն ստեղծվել է գերմաներեն *Fleck* (կետ, բիծ, գունավորում) և *Tarnung* (քողարկաներկում) բառերից։ Բունդեսվերը պահպանել է իր կանաչ համազգեստն առնվազն մինչև 1980-ական թվականները։ Flecktarn-ը լայնորեն ներկայացվել է միայն 1990 թվականին՝ 1988 թվականին սկսված փորձարկումներից հետո։

Գերմանիայում Flecktarn քողարկանախշն օգտագործվում է հետևակի, ռազմաօդային ուժերի բոլոր ստորաբաժանումների, նավատորմի որոշ ստորաբաժանումների և նույնիսկ բժշկական ծառայության (*Sanitätsdienst*) կողմից։ Այն օգտագործվում է նաև Ավստրիայի զինված ուժերի դիպուկահարների, Բելգիայի հետևակայինների ու դեսանտների շրջանում։ Ֆրանսիայն Flecktarn-ը փորձարկել է, բայց հրաժարվել է դրանից։ Նիդեռլանդները նույնպես հրաժարվել է ենթադրաբար «չափազանց ագրեսիվ» գունավորման պատճառով։ Flecktarn-ը դիտվել է որպես ՍՍ զորքերի քողարկաներկումների վիճելի ու ոչ խրախուսելի նմանակում, որում նույնպես օգտագործել են տարբեր գույների կետեր ու բծեր։

Flecktarn-ը հիմք է ծառայել *անապատային քողարկաներկման* (Tropentarn), դանիական T/78 և M/84 քողարկաներկումների, այդ թվում նաև դանիական քողարկաներկման անապատային տարբերակի, ինչպես նաև մի շարք այլ երկրների քողարկաներկումների համար։ Flectarn-ի մի տարբերակն օգտագործում է Ռուսաստանի բանակը, Չինաստանի բանակը Տիբեթում, ինչպես նաև մի շարք ոստիկանական ստորաբաժանումներ Լեհաստանում։

Օգտագործում
-----------

* Ալբանիա Ալբանիա
* Ավստրիա Ավստրիա
* Գերմանիա Գերմանիա
* Դանիա Դանիա
* Լեհաստան Լեհաստան
* Հայաստան Հայաստան
* Ճապոնիա Ճապոնիա
* Չինաստանի Ժողովրդական Հանրապետություն Չինաստան
* Ռումինիա Ռումինիա
* Ռուսաստան Ռուսաստան
* Ուկրաինա Ուկրաինա

Պատկերասրահ
-----------

* Չինական TibetarnՉինական *Tibetarn*
* Բելգիական FlecktarnԲելգիական Flecktarn
* Դանիական քողարկանախշ M/84Դանիական քողարկանախշ M/84
* Դանիական M/01Դանիական M/01
* Ֆրանսիական փորձնական անապատային FlecktarnՖրանսիական փորձնական անապատային Flecktarn
* Գերմանական FlecktarnԳերմանական Flecktarn
* Գերմանական TropentarnԳերմանական *Tropentarn*
* Հնդկական FlecktarnՀնդկական Flecktarn
* Ճապոնական JieitaiՃապոնական *Jieitai*
* Ճապոնական Jieitai, ձմեռային տարբերակՃապոնական *Jieitai*, ձմեռային տարբերակ
* Ճապոնական Jieitai, անապատային տարբերակՃապոնական *Jieitai*, անապատային տարբերակ
* Լեհական քաղաքային Flecktarn wz AT 1 PLAMIAKԼեհական քաղաքային Flecktarn   
*wz AT 1 PLAMIAK*
* Լեհական անտառային Flecktarn GepardԼեհական անտառային Flecktarn   
*Gepard*
* ՌուսականFlectar-DՌուսական*Flectar-D*
* Կոմերցիոն Arid FlecktarnԿոմերցիոն Arid Flecktarn
* Schneetarn կոմերցիոն ձմեռային քողարկանախշ*Schneetarn* կոմերցիոն ձմեռային քողարկանախշ

Տես նաև
-------

* Ռազմական քողարկաներկման նախշերի ցանկ
* Woodland

Ծանոթագրություններ
------------------

1. 1 2 3 4  *Newark, Tim* Camouflage. — Thames and Hudson, 2007. — С. 133–134, 157. — ISBN 978-0-500-51347-7
2. ↑  Richardson, 1945
3. ↑  «Камуфляж войск СС». Արխիվացված է օրիգինալից 2018 թ․ նոյեմբերի 15-ին. Վերցված է 2020 թ․ հունվարի 27-ին.
4. ↑  «Uniformen der Bundeswehr» (գերմաներեն). Bundeswehr. Վերցված է 2016 թ․ օգոստոսի 22-ին.
5. ↑  SZOŁUCHA, BARTOSZ. «New Uniforms for Metro PD». *special-ops.pl* (Polish). MEDIUM Group. Վերցված է 2016 թ․ նոյեմբերի 22-ին.`{{cite web}}`: CS1 սպաս․ չճանաչված լեզու (link)

Գրականություն
-------------

* Newark, Tim (2007). Camouflage. Thames and Hudson. pp. 133–134, 157. ISBN 978-0-500-51347-7.